LH เล่นรับปันผลสูง! โบรกฯประสานเสียงแนะ “ซื้อ” เป้าสูงสุด 9.50 บ.
LH เล่นรับปันผลสูง! โบรกฯประสานเสียงแนะ “ซื้อ” เป้าสูงสุด 9.50 บ.
LH เล่นรับปันผลสูง! โบรกฯประสานเสียงแนะ “ซื้อ” เป้าสูงสุด 9.50 บ.
11 มี.ค. 2564

ผู้สื่อข่าวรายงานว่า ราคาหุ้นของ บริษัทแลนด์แอนด์เฮ้าส์ จำกัด (มหาชน) หรือ LH เริ่มฟื้นตัวขึ้นรอบใหม่ โดยล่าสุดวานนี้ (10 มี.ค.2564) ราคาหุ้นปรับตัวขึ้นปิดที่ระดับ 8.35 บาท บวกไป 0.30 บาท หรือขึ้นไป 2.73 บาท ด้วยมูลค่าการซื้อขาย 868.19 ล้านบาท
ประเด็นบวกที่น่าสนใจจากบทวิเคราะห์ บล.เมย์แบงก์ กิมเอ็ง ประเมินว่า ตั้งเป้าปี 2564 ของ LH ค่อนข้างอนุรักษ์นิยม และคาดว่าจะมีอัพไซด์เนื่องจากธุรกิจอสังหาริมทรัพย์แนวราบยังคงฟื้นตัวได้ด้วยยอดขายที่ดี และคาดการณ์การเติบโตของผลประกอบการในปีนี้เป็นตัวเลขสองหลัก เนื่องจากรายได้จากโรงแรม และรายได้ที่เกิดขึ้นประจำและกำไรที่ได้รับจากบริษัทร่วมเพิ่มแรง
ประกอบกับปีหน้าน่าจะเป็นอีกปีที่ดีจากธุรกิจหลักและกำไรที่อาจเกิดขึ้นจากการขายทรัพย์สินในประเทศไทย ผลตอบแทนจากเงินปันผลที่สูงกว่า 7% ต่อปี มีความยั่งยืน
อย่างไรก็ดี LH ยังคงขึ้นชื่อเป็นหุ้นมีเสน่ห์เรื่องปันผลสูง เนื่องจากที่ทางขณะกรรมการบริษัทฯมีมติอนุมัติการจ่ายเงินปันผลจากงวดดำเนินงานวันที่ งวดดำเนินงานวันที่ 1 ก.ค. 2563 ถึงวันที่ 31 ธ.ค. 2563 และกำไรสะสม โดยมีอัตราการจ่ายปันผลเป็นเงินสดหุ้นละ 0.30บาท ซึ่งวันที่ไม่ได้รับสิทธิปันผล หรือวันขึ้นเครื่องหมาย (XD) วันที่  6 พ.ค.2564 ส่วนวันที่จ่ายปันผล 21 พ.ค.2564
ทั้งนี้หากคิดเป็นอัตราส่วนเงินปันผลตอบแทน (Dividend Yield) ของช่วงครึ่งหลังของปี 2563 ที่มีการจ่ายปันผล 0.30 บาท มาคิดกับราคาหุ้นปิด ณ วันที่ 10 มี.ค.2564 ที่ระดับ 8.35 บาท เท่ากับว่า Dividend Yield ที่ 3.59% แล้วถ้าหากดูจากจ่ายปันผลทั้งปี 2563 เท่ากับว่า Dividend Yield สูงถึง 5.98%
สิ่งที่น่าสนใจต่อมาทางนักวิเคราะห์ได้ออกมาประสานเสียงแนะนำ “ซื้อ” อย่าง บล.เมย์แบงก์ กิมเอ็ง ให้ราคาเป้าหมาย 9.20 บาท ตามด้วย บล.ทิสโก้ ให้ราคาเป้าหมาย 9.30 บาท , บล.เอเชีย เวลท์ ให้ราคาเป้าหมาย 9.50 บาท, บล.คันทรี่ กรุ๊ป ให้ราคาเป้าหมาย 9.50 บาท, บล.ทรีนีตี้ ให้ราคาเป้าหมาย 9.45 บาท และบล. ดีบีเอส  วิคเคอร์ส ให้ราคาเป้าหมาย 9 บาท
 
 
 